
Parlamentul  României

Camera  Deputaţilor

Comisia pentru industrii si servicii






                Bucureşti, 17.05.2006 









                    Nr.23/74/2006
AVIZ

asupra propunerii legislative pentru înfiinţarea, organizarea şi funcţionarea Autorităţii Române pentru Mediul de Afaceri


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru politică economică, reformă şi privatizare, cu propunerea legislativă pentru înfiinţarea, organizarea şi funcţionarea Autorităţii Române pentru Mediul de Afaceri, transmis cu adresa nr. P.l.X 320 din 12 aprilie 2006, înregistrată sub nr. 23/74 din 19 aprilie 2006.


Potrivit prevederilor art.61 din Regulamentul Camerei Deputaţilor, republicat, comisia a dezbătut propunerea legislativă menţionată mai sus în şedinţa din data de 16 mai 2006.


Consiliul Legislativ a avizat favorabil propunerea legislativă.



Propunerea legislativă a fost respinsă de Senat în şedinţa din 12 aprilie 2006.



În urma dezbaterilor, membrii comisiei au hotărât, cu majoritate de voturi, avizarea negativă a propunerii legislative.


Prin obiectul de reglementare şi conţinutul său, propunerea legislativă face parte din categoria legilor ordinare.



În conformitate cu prevederile art.75 alin.(1) şi (3) din Constituţia României, republicată, Camera Deputaţilor este Cameră decizională.

PREŞEDINTE,
Dan Ioan Popescu

Consilier,
Silvia Vlăsceanu

